cyanic-selkie/wikianc huggingface dataset:
நெல்லை சிவா
வெளி இணைப்புகள்
பகுப்பு:1952 பிறப்புகள் பகுப்பு:2021 இறப்புகள் பகுப்பு:தமிழ் நகைச்சுவை நடிகர்கள் பகுப்பு:திருநெல்வேலி மாவட்ட நபர்கள் பகுப்பு:தமிழ்த் திரைப்பட நடிகர்கள்
வினீத் குல்கர்னி
வினீத் அனில் குல்கர்னி (பிறப்பு: 6 அக்டோபர் 1979) ஒரு இந்திய துடுப்பாட்ட நடுவர் ஆவார். குல்கர்னி 2009 ஆம் ஆண்டில் பட்டியல் அ மற்றும் முதல் தரத் துடுப்பாட்டம் இரண்டிலும் நடுவராக அறிமுகமானார். அவர் பன்னட்டு நடுவர்கள் குழுவின் உறுப்பினராக செயல்பட்டார், மற்றும் 25 ஒருநாள் பன்னாட்டு மற்றும் 14 இருபதுக்கு சர்வதேச போட்டிகளில் பன்னாட்டு இருபது20 பணியாற்றியுள்ளார்.
தென்னாப்பிரிக்கா இந்தியா அணிகளுக்கிடையை 2015 -16 இந்தியாவில் நடந்த தொடரில் இவரது மிக மோசமான செயல்திறன் காரணமாக, அவர் பன்னாட்டு நடுவர்கள் ஐ.சி.சி குழுவிலிருந்து நீக்கப்பட்டார்.
மேற்கோள்கள்
பகுப்பு:இந்தியத் துடுப்பாட்ட நடுவர்கள் பகுப்பு:வாழும் நபர்கள் பகுப்பு:1979 பிறப்புகள்
நாசா தலைமை விஞ்ஞானி
நாசா தலைமை விஞ்ஞானி (NASA Chief Scientist) என்பவர் அமெரிக்காவின்  தேசிய வானூர்தியியல் மற்றும் விண்வெளி நிர்வாகம் அல்லது நாசாவில் பணிபுரியும் மிக மூத்த அறிவியல் அறிஞர் ஆவார். அறிவியல் பிரச்சினைகளிலும், தேசிய மற்றும் சர்வதேச அறிவியல் சமூகத்தினருக்கு இடையில் இடைமுகமாகவும் நாசா நிர்வாகத்திற்கு முதன்மை ஆலோசகராக இவர் பணியாற்றுகிறார். நாசாவின் ஆராய்ச்சி திட்டங்கள் நன்கு நிறுவப்பட்ட அறிவியல் மற்றும் தொழில் நுட்ப ரீதியானவை என்றும், இவற்றின் பயன்பாடுகள் நாசாவின் இலக்குகளுக்கு பொருத்தமானவையாகவே உள்ளன என்பதையும் இவரே உறுதிசெய்கிறார்.
வரலாறு
நாசாவின் நிதிநிலை அறிக்கையில் தேவையான ஆலோசனைகள் வழங்குதல், மூலோபாய இலக்குகளை நிர்ணயித்தல், நாசாவின் நடப்புத்திட்டங்களின் உள்ளடக்கத்தை நெறிப்படுத்துதல் போன்ற செயல்பாடுகளுக்காகவே தலைமை விஞ்ஞானி என்ற நிலை நாசாவில் உருவாக்கப்பட்டது. மூலோபாய முயற்சிகள் மற்றும் கள மையங்களில் நாசாவின் பிரதிநிதியாக தலைமை விஞ்ஞானி நெருக்கமாகப் பணிபுரிவார். இவைமட்டுமின்றி ஆலோசனைக்குழு, வெளிப்புற சமுகத் தொடர்பு ஆகியவற்றிலும் இவர் முக்கியப் பங்கு வகிப்பார். முகமையின் அறிவியல் நோக்கங்கள் மற்றும் பிற கூட்டாட்சி நிறுவனங்களின் சாதனைகள், தொழிற்சாலை, கல்வி, ஏனைய அரசாங்க நிறுவனங்கள், சர்வதேச சமூகம் மற்றும் பொது மக்கள் ஆகியோருக்கு நாசாவின் பிரதிநிதியாக தலைமை விஞ்ஞானி பிரதிபலிப்பார்.
அறிவியல் துறைகளின் பார்வையில் நாசாவின் கொள்கைகள், நடைமுறைகள், மற்றும் பிரச்சினைகள் பற்றி ஆராய்வதற்கான நாசாவின் அறிவியல் மன்றத்தின் ஆலோசனைக் கூட்டங்களில் தலைமை விஞ்ஞானியாக இவர் பங்கேற்பார்.
மேற்கோள்கள்
* பகுப்பு:நாசாவின் விஞ்ஞானிகள்
வடசித்தூர் ஊராட்சி
வடசித்தூர் ஊராட்சி (Vadasithur Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள கிணத்துக்கடவு வட்டாரத்தில் அமைந்துள்ளது. இந்த ஊராட்சி, பொள்ளாச்சி சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3755 ஆகும். இவர்களில் பெண்கள் 1917 பேரும் ஆண்கள் 1838 பேரும் உள்ளனர்.சிறப்பு நாட்கள் மயிலன் தீபாவளி மற்றும் இந்திய ஜனநாயக வாலிபர் சங்கம் நடத்தும் பொங்கல் விளையாட்டு போட்டி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கிணத்துக்கடவு ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
மகராசன்
மகராசன் என்பது 1993 ஆம் ஆண்டு வெளியான தமிழ்த் திரைப்படம்.
வகை
குடும்பத் திரைப்படம்
மேற்கோள்கள்
பகுப்பு:1993 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள்
கக்கனூர் ஊராட்சி
கக்கனூர் ஊராட்சி (Kakkanur Grama Panchayat), தமிழ்நாட்டின் விழுப்புரம் மாவட்டத்தில் உள்ள கானை வட்டாரத்தில் அமைந்துள்ளது. இந்த ஊராட்சி, விக்கிரவாண்டி சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தங்கால் பொற்கொல்லன் வெண்ணாகனார்
தங்கால் திருத்தங்கால் என்பது ஓர் ஊரின் பெயர். இவ்வூரில் வாழ்ந்த புலவர் வெண்ணாகனார். இந்த வெண்ணாகனார் நகைகள் செய்யும் பொற்கொல்லராக விளங்கியவர்.
இவரது பாடல்கள் சங்கநூல் தொகுப்பில் 6 உள்ளன. அவை அகநானூறு 48, 108, 355, குறுந்தொகை 217, நற்றிணை 313, புறநானூறு 326 ஆகியவை.
அகநானூறு 48
தலைவி தலைவனை நினைத்துக்கொண்டிருக்கும் நிலையைத் தோழி செவிலித் தாய்க்கு அறத்தொடு எடுத்துரைக்கும் செய்தியைக் கொண்ட பாடல் இது.
வேங்கைப் பூத்திருக்கும் மரத்தைப் பார்த்த தலைவி அதனைப் புலி என மயங்கிப் 'புலி புலி' என்று கூவினாளாம். அங்கு வந்த தலைமகன் வில்லைக் கையிலேந்திக்கொண்டு எங்கே புலி என்று கேட்டானாம். அவள் வேங்கை மரத்தைக் காட்ட, 'பொய்யும் கூறுவையோ' என்று புன்னகை செய்துவிட்டு சென்றுவிட்டானாம். அதுமுதல் தலைவி அவனையே எண்ணிக்கொண்டிருக்கிறாளாம்.
ஐம்பால்
'ஐவகை வகுத்த கூந்தல்'
அகநானூறு 108
மயிலைக் கண்டு பயந்து பாம்பு படம் எடுத்து ஆடுமாம்.
விளையாட்டு - கையாடு வட்டு
ஐந்து கை விரல்கள் போல ஆறு இதழ்களுடன் பூத்திருக்கும் காந்தள் பூவில் அமர்ந்தும் எழுந்து பறந்தும் ஆடும் வண்டு 'கை ஆடு வட்டு' போல் இருக்குமாம். கைகளில் சிறு கல்லை வைத்துக்கொண்டு தூக்கிப் போட்டுப் பிடித்து விளையாடும் இக்காலப் 'பாண்டிக் கல்' விளையாட்டுப் போன்றது என்பது சங்ககாலக் கையாடு வட்டு விளையாட்டு என்பதை இதனால் உணரமுடிகிறது.
நீராவித் துளிகள்
பாறைகளின் மேல் முத்துக்கள் சிடப்பது போல் யானையின் மேல் நீராவித் துளிகள் தெரித்துக் கிடந்தனவாம். அந்தத் துளிகள் பளிங்குக் கற்கள் போலவும் காணப்பட்டனவாம்.
ஞெகிழி போல் மின்னல்
ஞெகிழி என்பது தீப் பந்தம். இரவில் தினையை மேய வரும் யானைகளை ஓட்டக் காடவர் தம் கையிலுள்ள ஞெகிழியை எறிவர். அது மின்னல் போலப் பாய்ந்ததாம்.
அகநானூறு 355
பிரிவு உணர்த்திய தோழியிடம் தலைவி சொல்கிறாள். தலைவன் இருப்பிடத்திற்கே சென்று நம் வளையல் கழல்வதைக் காட்டி நீ பிரிந்து செல்வது எமக்கு ஒத்தது அன்று என்று சொல்லிவிட்டு வந்துவிடலாம் வா என்கிறாள் தோழியிடம்.
குறுந்தொகை 217
தலைவன் உயர்ந்தவன் எனவும், தான் மெல்லியள் ('ஐதேகம்ம') எனவும் தலைவி தன்னைப் பற்றி எண்ணியவளாய்த் தலைவனுடன் ஓடிப் போக ஒப்பித் தன் தோழியிடம் சொல்கிறாள் தலைவி.
புறநானூறு 326
குடும்பத்தின் மூதாட்டி இரவில் விளக்கு வெளிச்சத்தில் பஞ்சை அடித்துத் தூய்மை செய்கிறாள். ('சிறையும் செற்றையும் புடையுநள் எழுந்த பருத்திப் பெண்டு') அந்த ஓசையைக் கேட்டு குஞ்சை அடைகாக்கும் கோழியும் நடுங்குகிறது. குஞ்சைப் பிடிக்கச் செல்லும் பூனையும் நடுங்குகிறது.
அந்த முதுகுடிப் பெண் தன் செல்வர்கள் பிடித்துவந்த உடும்புக் கறியைச் சமைத்துத் தருகிறாள். தயிர்சோற்றுக்குத் தொட்டுகொள்ள அந்த உடும்புக் கறி.
விருந்தாக வந்த பாணரோடு சேர்ந்து அந்தக் குடும்பமே அதனை உண்கிறது.
வீட்டுத் தலைவன் அரசனுக்காகப் போரிட்டுப் பட்டத்து யானையின் முகத்தில் கட்டப்பட்டிருக்கும் பொன்னால் செய்த ஓடையைப் பரிசிலாகப் பெறுவதை எண்ணித் திட்டமிட்டுகொண்டிருக்கிறான்.
மேற்கோள்கள்
பகுப்பு:சங்கப் புலவர்கள்
ஒங்கள போடணும் சார்
ஒங்கள போடணும் சார் (Ongala Podanum Sir) ஆர். எல். ரவி மற்றும் ஸ்ரீஜித் விஜயன் இயக்கத்தில் 2019 ஆம் ஆண்டு வெளியான பாலியல் திகில் நகைச்சுவைத் திரைப்படமாகும். இதில் ஐந்து அறிமுக நடிகைகளுடன் முக்கிய வேடத்தில் ஜித்தன் ரமேஷ் நடித்துள்ளார். ரெஜிமோன் இசையப்பில் 2018ஆம் ஆண்டின் நடுப்பகுதியில் தொடங்கப்பட்ட இந்த திரைப்படம் 13 செப்டம்பர் 2019 அன்று வெளியிடப்பட்டது.
ஒலிப்பதிவு
படத்திற்கு ரெஜிமோன் இசையமைத்திருந்தார்.
வெளியீடு
இந்த படம் 13 செப்டம்பர் 2019 அன்று தமிழகம் முழுவதும் குறைவான திரையரங்குகளில் வெளியானது. இந்தியன் எக்சுபிரசு அதன் விமர்சனத்தில் எதிர்மறை விமர்சனத்தை அளித்தது. மேலும் "கொடூரமான மோசமான" படம் என்று எழுதியது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2019 தமிழ்த் திரைப்படங்கள்
உள்கட்டமைப்பு வளர்ச்சி நிதியுதவி வங்கி
உள்கட்டமைப்பு வளர்ச்சி நிதியுதவி வங்கி (Infrastructure Development Finance Bank|IDFC Bank) மும்பை நகரத்தை தலைமையிடமாகக் கொண்டு, இந்தியாவின் உள்கட்டமைப்பு வளர்ச்சிக்காக செயல்படும் வங்கியாகும். இவ்வங்கி உள்கட்டமைப்பு வளர்ச்சி நிதி நிறுவனத்தின் (Infrastructure Development Finance Company) ஒரு அலகாக செயல்படுகிறது.
இவ்வங்கி 19 அக்டோபர் 2015 அன்று இந்தியப் பிரதமர் நரேந்திர மோதியால் துவக்கி வைக்கப்பட்டது. சூலை 2015-இல் ஐடிஎப்சி வங்கி உலக அளவில் வங்கித் தொழில் தொடங்க இந்திய ரிசர்வ் வங்கியின் அனுமதி பெற்றுள்ளது. 6 நவம்பர் 2015 முதல் மும்பை பங்குச் சந்தை மற்றும் தேசிய பங்குச் சந்தைகளில் இவ்வங்கியின் பங்குகள் விற்கத் தொடங்கியது.
வரலாறு
உள்கட்டமைப்பு வளர்ச்சி நிதியுதவி நிறுவனம் (Infrastructure Development Finance Company) சென்னையைத் தலைமையிடமாகக் கொண்டு 9 சூன் 1997 முதல் இயங்கி வருகிறது. 1998 -இல் இந்நிறுவனத்தை வங்கி சாரா நிதி நிறுவனமாக இந்திய ரிசர்வ் வங்கியால் பதிவு செய்யப்பட்டது. 1999 முதல் பொது நிதியுதவி நிறுவனமாக செயல்படுகிறது. இந்நிறுவனத்தின் ஒரு அலகான ஐடிஎப்சி வங்கி மத்தியப் பிரதேசத்தில் 23 கிளைகளுடனும் மற்றும் தில்லி, மும்பை, ஹைதராபாத், பெங்களூரு, புனே சென்னை, அகமதாபாத் மற்றும் கொல்கத்தாவிலும் செயல்படுகிறது. மக்கள் தொகை 10,000க்கும் குறைவாக உள்ள 15 ஊர்களில் இவ்வங்கியின் கிளைகள் செயல்படுகிறது.
வெளி இணைப்புகள்
பகுப்பு:இந்திய வங்கிகள்
எடமணல் ஊராட்சி
எடமணல் ஊராட்சி (Edamanal Gram Panchayat), தமிழ்நாட்டின் மயிலாடுதுறை மாவட்டத்தில் உள்ள கொள்ளிடம் வட்டாரத்தில் அமைந்துள்ளது. இந்த ஊராட்சி, சீர்காழி சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2887 ஆகும். இவர்களில் பெண்கள் 1411 பேரும் ஆண்கள் 1476 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
2018 உலகக்கோப்பை காற்பந்து இறுதிப் போட்டி
2018 பீஃபா உலகக்கோப்பை காற்பந்து இறுதிப் போட்டி 2018 உலகக்கோப்பை காற்பந்து போட்டியின் கால்பந்து வெற்றியாளரைத் தெரிவுசெய்ய இடம்பெற்ற போட்டியாகும். இது பன்னாட்டுக் காற்பந்துச் சங்கங்களின் கூட்டமைப்பு அங்கத்துவ ஆண் தேசிய அணிகளுக்கிடையிலான நான்கு ஆண்டுகளுக்கொரு முறை இடம்பெறும் 21 வது உலகக்கோப்பை காற்பந்து இறுதிப் போட்டியாக அமைந்தது. இப்போட்டி உருசியாவில் மாஸ்கோ லூசினிக்கி அரங்கில் 15 சூலை 2018 அன்று, அரையிறுதிப்போட்டியின் வெற்றியாளர்களுக்கிடையில் இடம் பெற்றது.
எடமணல் ஊராட்சி
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2018 உலகக்கோப்பை காற்பந்து இறுதிப் போட்டி
இதில் வெற்றி பெற்ற பிரான்சு அணி 2021 பீஃபா கூட்டமைப்புக்கள் கோப்பைக்குத் தகுதி பெற்றது.
அரங்கு
இறுதிப் போட்டி மாஸ்கோ நகரில் லூசினிக்கி அரங்கில் நடைபெற்றது. லூசினிக்கி அரங்கு உருசியாவின் தேசிய அரங்கு ஆகும். இங்கு உருசிய தேசிய காற்பந்து அணி, மற்றும் சோவியத் அணிகளின் போட்டிகள் பல நடைபெற்று இடம்பெற்றுள்ளன.
இறுதிப் போட்டியை லூசினிக்கியில் நடத்துவது தொடர்பான இறுதி முடிவு 2012 டிசம்பர் 14 இல் டோக்கியோ நடைபெற்ற பீஃபா உயர்குழுக் கூட்டத்தில் எடுக்கப்பட்டது. இவ்வரங்கில் ஜூன் 14 ஆரம்ப நிகழ்வு உட்பட ஆறு போட்டிகளை நடத்தியுள்ளது. இவற்றில் மூன்று குழு நிலை ஆட்டங்களும், ஒரு 16-அணி ஆட்டமும், ஒரு அரையிறுதி ஆட்டமும் அடங்கும்.
லூசினிக்கி அரங்கு ஐரோப்பிய காற்பந்துச் சங்கங்களின் ஒன்றியத்தினால் நான்காவது வகை அரங்காகத் தரப்படுத்தப்பட்டுள்ளது. இது உருசியாவின் மிகப் பெரிய விளையாட்டரங்காகும். வழமையாக இதன் கொள்ளளவு 81,006 ஆகும், ஆனால் உலக்கோப்பைக்காக இதன் கொள்ளளவு 78,011 ஆகக் குறைக்கப்பட்டது.
போட்டி
ஆட்டத்தின் 18வது நிமிடத்தில் பிரான்சு வீரர் கிரீசுமன் அடித்த பந்தைத் தடுக்க முற்பட்ட குரோவாசிய வீரர் மஞ்சூக்கிச்சின் தலையில் பட்டு 'சுய கோலானது'. உலகக்கோப்பை வரலாற்றில் இறுதிப் போட்டி ஒன்றில் சுய கோல் போட்டது இதுவே முதல் முறையாகும். 2018 சுற்றில் இது 12வது சுய கோல் ஆகும். தொடர்ந்து 28வது நிமிடத்தில் குரோவாசியாவின் இவான் பெரிசிச் கோல் அடிக்க ஆட்டம் சமனானது. 38வது நிமிடத்தில் கோல் பகுதியில் குரோவாசிய வீரர் கையில் பந்து பட்டதால் பிரான்சுக்கு தண்ட உதை வாய்ப்பு வழங்கப்பட்டது. இதில் கிரீசுமன் கோல் காப்பாளரை ஏமாற்றி வலைக்குள் பந்தைத் தள்ளினார். முதல் அரைப் பகுதியில் பிரான்சு 2-1 என முன்னிலையில் இருந்தது.
இரண்டாவது பாதியில், 59வது நிமிடத்தில் பிரெஞ்சு வீரர் பவுல் போக்பா கோல் போட்டார். 65வது நிமிடத்தில் எம்பாப்பே கோல் அடிக்க 4-1 என பிரான்சு வலுவான நிலையைப் பெற்றது. 69வது நிமிடத்தில் பிரான்சு கோல் காப்பாளரின் தவறால், குரோவாசிய மஞ்சூக்கிச் கோல் அடித்தார். முடிவில் 4 - 2 என்ற கோல் கணக்கில் பிரான்சு உலகக்கிண்னத்தைப் பெற்றுக் கொண்டது.
விபரம்
<section begin=Lineups />
ஆட்ட விதிகள்
வெளி இணைப்புகள்
இறுதி
பிரியங்கா சோப்ரா
ஆரம்ப வாழ்க்கை
சோப்ரா அவர்கள் மருத்துவத் தம்பதிகளான அசோக் சோப்ரா மற்றும் மது அகௌரி தம்பதிகளுக்கு ஜார்கண்ட் மாநிலத்தின் ஜாம்ஷெட்பூரில் பிறந்தார். சோப்ரா பாரெய்லி, உத்தரப் பிரதேசம்; நியூட்டன், மாஸ்சசூசெட்ஸ்; மற்றும் சேடார் ரேபிட்ஸ், ஐயோவா ஆகியவற்றில் தனது குழந்தைப் பருவத்தைக் கழித்தார். அவரது தந்தை ராணுவத்தில் இருந்ததால் அவரின் குடும்பம் அடிக்கடி இடம்பெயர்ந்தது. அவரது தந்தை பாரெய்லியில் வசிக்கும் பஞ்சாபி காத்ரி சமூகத்திலிருந்து வந்தவர். அவரது தாய் ஜாம்ஷ்ட்பூரில் வசிக்கும் மலையாளக் குடும்பத்திலிருந்து வந்தவர். அவருக்கு அவரைவிட ஏழு வயது சிறியவரான சித்தார்த் என்ற ஒரு சகோதரர் இருக்கின்றார்.
சோப்ரா இளம் சிறுமியாக இருந்தபோது பாரெய்லியில் உள்ள புனித மரியா கோரெட்டி பள்ளியிலும் லக்னோவில் உள்ள லா மார்டினியரி பெண்கள் பள்ளியிலும் பயின்றார். அசோக் இந்திய இராணுவத்தில் மருத்துவராகப் பணிபுரிந்ததால் இந்த அடிக்கடியான இடம்பெயர்வு நிகழ்ந்தது. இந்த இடம்பெயர்வு அவரை அமெரிக்க ஒன்றியத்துக்கு அழைத்துச் சென்றது. அங்கு அவர் நியூட்டன், மாஸ்சசூசெட்ஸில் உள்ள நியூட்டனின் நியூட்டன் சவுத் உயர்நிலைப் பள்ளியிலும் பின்னர் சேடார் ரேபிட்ஸ், ஐயோவாவில் உள்ள ஜான் எஃப். கென்னடி உயர்நிலைப் பள்ளியிலும் பயின்றார். பிறகு இந்தியா வந்த அவர் பாரெய்லியில் உள்ள ராணுவப் பள்ளியில் அவரது உயர்நிலைப் பள்ளிப்படிப்பை முடித்தார். மும்பையிலுள்ள ஜெய் ஹிந்த் கல்லூரியில் கல்லூரி படிப்பைத் தொடங்கினார். ஆனால் உலக அழகி பட்டம் வென்ற பிறகு வெளியேறிவிட்டார்.
உலக அழகி
சோப்ரா இந்திய உலகின் அழகியாக முடிசூட்டப்பட்டார். பின்னர் 2000 ஆம் ஆண்டில் உலக அழகியானார். அதே ஆண்டில், இந்தியாவைச் சேர்ந்த லாரா தத்தா மற்றும் தியா மிர்ஸா ஆகிய இருவரும், பிரபஞ்ச அழகியாகவும் ஆசிய பசுபிக் அழகியாகவும் முறையே முடிசூட்டப்பட்டனர். ஒரே நாட்டிற்கு அரிதான மூன்று வெற்றிகள்.
சோப்ரா உலக அழகி மகுடத்தை வென்றதால், அப்பட்டத்தை வெல்லும் ஐந்தாவது இந்தியப் பெண்ணாகவும் ஏழாண்டுகள் இடைவெளியில் அப்பட்டத்தை வெல்லும் நான்காவது பெண்ணாகவும் ஆனார்.
நடிப்பு வாழ்க்கை
அவரின் அடுத்த படம், அக்‌ஷய் குமாருடன் நடித்த ஆண்டாஸ் ஒரு வெற்றிப்படமாக அமைந்தது. அப்படம் மூலம் அவர் பிலிம் பேர் சிறந்த பெண் அறிமுகம் விருதையும் பிலிம்பேர் சிறந்த துணை நடிகை விருதுக்கான பரிந்துரையையும் பெற்றார். அவரின் அடுத்த சில திரைப்படங்கள் பாக்ஸ் ஆபிஸில் மோசமாக ஓடிய படங்களாக இருந்தன.
2004 ஆம் ஆண்டில், அவருடைய முஜ்சே ஷாதி கரோகி திரைப்படம் வெளியிடப்பட்டது. மேலும் அந்தப்படம் அந்த ஆண்டில் அதிக வசூலான திரைப்படங்களில் மூன்றாவதாக வந்தது. அவரின் அடுத்த வெளியீடு ஐத்ராஸ், இது டெமி மூர் நடித்த டிஸ்க்ளோசர் என்ற படத்தின் இந்தி மறுதயாரிப்பாகும். அது அவரின் முதல் "எதிர்மறை" பாத்திரம், அதில் அவர் வில்லியாக நடித்தார். அவரின் மிகவும் பாராட்டும்படியான நடிப்பு அவருக்கு பிலிம்பேரின் சிறந்த வில்லன் விருதைப் பெற்றுத்தந்தது. அவர் இரண்டாவது முறையாக பிலிம்பேர் சிறந்த துணை நடிகை விருதுக்கான பரிந்துரையையும் பெற்றார். அதே ஆண்டில், டெம்ப்டேஷன் 2004 என்ற உலகச் சுற்றுலாவில் ஷாருக் கான், சைப் அலி கான், ராணி முகர்ஜி, ப்ரீத்தி ஜிந்தா மற்றும் அர்ஜூன் ராம்பால் உள்ளிட்ட பாலிவுட் நடிகர்களுடன் கலந்துகொண்டார்.
2005 ஆம் ஆண்டில் அவரது பல படங்கள் வெளியாகின. இருப்பினும் அவற்றில் பெரும்பாலானவை பாக்ஸ் ஆபிஸில் குறிப்பிடும்படி இல்லை.
2006 ஆம் ஆண்டில், சோப்ரா அந்த ஆண்டின் பெரும் வெற்றிபெற்ற இரண்டு திரைப்படங்களில் நடித்தார் - க்ரிஷ் மற்றும் டான் - தி சேஸ் பிகின்ஸ் அகெய்ன்.
நிகில் அத்வானியின் குழு படைப்பான, சலாம் ஈ இஸ்க்: எ ட்ரைப்யூட் டூ லவ் திரைப்படம் 2007 ஆம் ஆண்டில் சோப்ராவின் முதல் வெளியீடாகும். அந்தத் திரைப்படம் பாக்ஸ் ஆபிஸ் வெற்றிபெற தவறிவிட்டது. சோப்ராவின் அடுத்த வெளியீடான, பிக் பிரதர் திரைப்படமும் வெற்றி பெறவில்லை.
2008 ஆம் ஆண்டில் சோப்ரா நடித்த ஆறு படங்கள் வெளிவந்தன. அவரின் முதல் நான்கு வெளியீடுகளான, லவ் ஸ்டோரி 2050, காட் துசி கிரேட் ஹோ, சாம்கு மற்றும் த்ரோனா ஆகியவை வெற்றியடையத் தவறிவிட்டன. இருப்பினும் பின்னர் வந்த அவரின் இரண்டு படங்களான பேஷன் மற்றும் தோஸ்தனா ஆகியவை முறையே 26,68,00,000 மற்றும் 44,42,00,000 என்று பாக்ஸ் ஆபிசில் வசூலித்தன. மேலும் பேஷனில் அவரின் நடிப்பு பிற விருதுகளுடன் பிலிம்பேர் சிறந்த நடிகை விருதைப் பெற்றுத் தந்தது.
2009 ஆம் ஆண்டில் நடிப்பதற்குத் திட்டமிடப்பட்டுள்ள திரைப்படங்கள், விஷால் பரத்வாஜ் இன் காமினி, ஆசுதோஷ் கோவாரிகரின் வாட்ஸ் யுவர் ராசி? மற்றும் ஜூகல் ஹன்ஸ்ராஜ் உடைய பியார் இம்பாசிபிள் ஆகியவை.
புற இணைப்புகள்
‎
பகுப்பு:பிலிம்பேர் விருதுகள் வென்றவர்கள் பகுப்பு:இந்தியத் திரைப்பட நடிகைகள் பகுப்பு:இந்தித் திரைப்பட நடிகர்கள் பகுப்பு:1982 பிறப்புகள் பகுப்பு:உலக அழகி பகுப்பு:வாழும் நபர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:கூகுள் தமிழாக்கம்-இந்தித் திரைப்படம்
வையம்பட்டி ஊராட்சி
வையம்பட்டி ஊராட்சி (Vaiyampatti Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள வையம்பட்டி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7761 ஆகும். இவர்களில் பெண்கள் 3909 பேரும் ஆண்கள் 3852 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நத்தேனியேல் நைய்
வாழ்க்கை
இவர் பிறப்பு 1624 ஏப்பிரல் 18 இல் பர்மிங்காம் சார்ந்த புல்ரிங்கில் உள்ள புனித மார்ட்டின் ஆலயத்தில் பதிவாகியுள்ளது. இவர் பர்மிங்காம், எடுவார்டு அரசர் பள்ளி ஆளுநரின் மகவாக இருக்க வாய்ப்புள்ளது.
இவர்1642 ஆம் ஆண்டுக்கான  புது அட்டவணையும் முற்கணிப்பும் நூலை வெளியிட்டார். இவர் வார்விக்சயரில் உள்ள புகழ்பெற்ற பர்மிங்காமின் நகரின் ஆயமுறைகளைத் துல்லியமாகக் கணக்கிட்டுள்ளார். இதற்கு இவர் புவிமுனை தொடுவானத்துக்கு மேல் 52 பாகைகளும் 38 பாகைத்துளிகளும் மேல் உள்ளதாகக் கொண்டுள்லார். இந்த்க் கருதுகோள் அரசின் பகுதி முழுமைக்கும் பொருந்தும் எனவும் கூறியுள்லார். தன் நூல்வழி இவர் தனது நடைமுறைக்குத் தேவைபட்ட வானியல் புலமையை வெளிப்படுத்தினார். இந்நூலுக்கான அர்ப்பணிப்பு இவர் ஏற்கெனவே 1640 ஒரு விண்மீன் அட்டவணையைத் தன் 17ஆம் அகவையில் நெதர்லாந்து, ஆர்ன்கெம்மில் இருந்து வெளியிட்டிருக்கவேண்டும் என்பதைக் காட்டுகிறது. அடுத்து இவர் 1643 இல் வெயிட்ட மற்றோர் அட்டணையில் இவர் தன் கணிதவியலாளரும் ந்டைமுறை வானியலாளர் என்பதையும் 1645 இல் மேலும் இரண்டு அட்டவணைகளை வெளியிடப்போவதாகவும் கூறியுள்ளார்..
இவர் ஆங்கிலேய உள்நாட்டுப் போருக்கு வேண்டிய ஹுமுக்கியைச் செய்வதிலும் ஈடுபட்டார். அப்போது போரின் காரணமாக துமுக்கி வணிகம் பரவலாக இங்கிலாந்தில் குறிப்பாக பர்மிங்காம் நகரில் விளங்கியது. இவர் பைமிங்காம் துமுக்கி ஓர்வு 1643 இல் செய்யப்பட்டதையும் 1645 இல் டெரிட்டெண்டில் சாகர் வகைத் துமிக்கிகளின் செயல் வீளக்கத்தைத் தந்தமையையும் பதிவு செய்துள்ளார்.
இவர் ஆங்கிலேய உள்நாட்டுப் போருக்கு வேண்டிய துமுக்கியைச் செய்வதிலும் ஈடுபட்டார். அப்போது போரின் காரணமாக துமுக்கி வணிகம் பரவலாக இங்கிலாந்தில் குறிப்பாக பர்மிங்காம் நகரில் விளங்கியது. இவர் பைமிங்காம் துமுக்கி ஓர்வு 1643 இல் செய்யப்பட்டதையும் 1645 இல் டெரிட்டெண்டில் சாகர் வகைத் துமிக்கிகளின் செயல் வீளக்கத்தைத் தந்தமையையும் பதிவு செய்துள்ளார். இவர் 1645 இல் எவெசாமில் இருந்த் இரவுண்டுகெடு நாடாளுமன்ற உறுப்பினரின் படைக்கிடங்கின் முதன்மை துமுக்கி பயிற்றுபவராக இருந்துள்ளார். இவர் 1646 இல் வெர்செசுட்டர் முற்றுகையில் காலாட்படையை வெர்றிகரமாக ந்டாத்தியுள்ளார். இந்தத் படைசார்ந்த பட்டறிவுகளை 1647 இல் வெளியிட்ட The Art of Gunnery என்ற நூலில் விவரித்துள்ளார். போர் என்பது அறிவியல் மட்டுமல்ல ஒரு கலையுங்கூட என கருதிய இவர், முக்கோன முறையிலும் எண்ணியல் முறையிலும் கோட்பாட்டு அறிவியல் முறையிலும் துமுக்கி இயக்க விளக்கங்களைக் கொடுத்துள்ளார். இவர் நிலப்ப்ப்படம் வரைவதிலும் வல்லவர் ஆவார். மேலும்,இவர் துமுக்கி வெடித்தூளுக்கும் மெல்ல எரியும் தீக்குச்சிக்கும் தேவையான குறிப்பீடுகளை வகுப்பதிலும் வல்லவராக இருந்துள்ளார். மேலும், இவரது நூல்ஐராபெர்ட்டு இர்க்கார்டே, மார்க்கசு யோர்டானசு ஆகிய கணிதவியலாலர்களை அறிமுகப்படுத்துவதோடு காலாட்படைத்துறை எழுத்தாளர்களாகிய நிகொலோ தார்த்தகிலியா, தாமசு மால்தசு ஆகியோரின் நூல்கலையும் அறிமுகப் படுத்துகிறது.
நையின் வாழ்க்கையைப் பற்றிய தகவல் 1647 ஆம் ஆண்டுக்குப் பிறகு எதுவும் தெரியவில்லை. என்றாலும், The Art of Gunnery நூலின் அடுத்த பதிப்புகள் 1648 இல்மு 1670 இலும் வெளியிடப்பட்டன.
நூல்தொகை
பகுப்பு:1624 பிறப்புகள் பகுப்பு: ஆங்கிலேயக் கணிதவியலாளர்கள் பகுப்பு: ஆங்கிலேய வானியலாளர்கள்
நந்தினி ராய்
நீலம் கௌரானி (Neelam Gouhrani) தொழில் ரீதியாக நந்தினி ராய் ( Nandini Rai ) என்று அழைக்கப்படும் இவர் தெலுங்குத் திரைப்படங்களில் பணிபுரியும் ஒரு இந்திய நடிகையும், வடிவழகியுமாவார். 2010 ஆம் ஆண்டின் "மிஸ் ஆந்திரப் பிரதேசம்" பட்டத்தை வென்ற பின்னர் இவருக்கு நடிக்கும் வாய்ப்பு வந்தது.
சொந்த வாழ்க்கை
நந்தினி சிந்தி குடும்பத்தைச் சேர்ந்தவர். ஐதராபாத்தில் உள்ள செயின்ட் அல்பன்ஸ் உயர்நிலைப் பள்ளியில் தனது பள்ளிப் படிப்பை முடித்தார். 2005 இல் பட்டம் பெற்றார். இலண்டனில் வணிக நிர்வாகத்தில் முதுநிலையை முடித்துள்ளார். 80 க்கும் மேற்பட்ட தேசிய மற்றும் சர்வதேச பொருட்களின் விளம்பரங்களில் தோன்றியுள்ளார்.
தொழில் வாழ்க்கை
பல அழகுப் போட்டிகளில் வென்றுள்ளார்.. குறிப்பாக, மிஸ் ஐதராபாத் 2008, மிஸ் ஆந்திரப் பிரதேசம் 2010, மிஸ் பாண்டலூன்ஸ் ஃப்ரெஷ் ஃபேஸ் ஆஃப் ஏபி 2009 மற்றும் மிஸ் பியூட்டிஃபுல் ஐஸ் ஆஃப் ஏபி 2010. போன்றவற்றைக் கூறலாம்
வெளி இணைப்புகள்
பகுப்பு:கன்னடத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:இந்தி திரைப்பட நடிகைகள் பகுப்பு:தெலுங்குத் திரைப்பட நடிகைகள்
கத்னி குண்டு தடுப்பணை
thumb
கத்னி குண்டு தடுப்பணை (Hathni Kund Barrage) என்பது இந்தியாவின் ஹரியானா மாநிலத்தின் யமுனா நகர் மாவட்டத்தில் யமுனா ஆற்றில் அமைந்துள்ள கான்கிரீட் தடுப்பணை ஆகும். இது நீர்ப்பாசன நோக்கத்திற்காக அக்டோபர் 1996 முதல் ஜூன் 1999 வரை கட்டப்பட்டது. இந்த அணையின் கீழ்ப்பகுதியில் பயனற்ற நிலையில் காணப்படும் தாஜேவாலா தடுப்பணைக்கு மாற்றாகக் கட்டப்ப்டட்டது. கத்னி குண்டு தடுப்பணையிலிருந்து 3 கிலோ மீட்டர் தொலைவில் உள்ள கீழணை 1873ஆம் ஆண்டில் கட்டப்பட்டது. கத்னி தடுப்பணை தண்ணீரை மேற்கு மற்றும் கிழக்கு யமுனா கால்வாய்களில் திருப்பிவிடுகிறது. மேலும் சிறிய நீர்த்தேக்கமும் உருவாகியுள்ளது. இந்த நீர்பிடிப்பு பகுதியில் உள்ள ஈரநிலத்தில் 31 வகையான பறவைகள் காணப்படுகின்றன.
1970களின் முற்பகுதியிலிருந்து தாஜேவாலா தடுப்பணையை மாற்றுவதற்கான திட்டங்கள் தீட்டப்பட்டு வந்தன, ஆனால் அரியானா மற்றும் இமாச்சல பிரதேச அரசாங்கங்களுக்கிடையில் ஒப்பந்தம் ஒன்று ஜூலை 1994 வரை ஏற்படவில்லை. 1999ஆம் ஆண்டின் பிற்பகுதியில் அணையின் வேலைகள் முடிக்கப்பட்டாலும், ஒரு சில வேலை தாமதங்கள் காரணமாக மார்ச் 2002 வரை அணைச் செயல்படவில்லை. இந்த அணை 360 மீ. நீளமானது. இதன் நீர் கசிவு பாதை பத்து முக்கிய வெள்ள வடி வாயில்களால் ஆனது. இதன் வலது பக்கத்தில் ஐந்து நீரடிகசிவு பகுதியும் இடதுபுறத்தில் மூன்றும் அதிகபட்சமாக 28200 m3/s  நீரை வெளியேற்றும் தன்மையுடையது.
மேற்கோள்கள்
பகுப்பு:யமுனா நகர் மாவட்டம் பகுப்பு:Coordinates on Wikidata
இலட்சுமணன் (சகமான வம்சம்)
இலக்ஷ்மணா (Lakṣmaṇa, ஆட்சி சுமார் 950–982 பொ.ச.) நாதுல்ல சகமான வம்சத்தை நிறுவிய ஒரு இந்திய மன்னராவார். சாகம்பரியின் சகமான மன்னர் முதலாம் வாக்பதிராஜாவின் மகனான இவர் நாதுல்லாவைச் சுற்றி (இன்றைய இராஜஸ்தானில் உள்ள நாடோல்) ஒரு சமஸ்தானத்தை உருவாக்கினார்.
வரலாறு
இலட்சுமணன் வாக்பதிராஜாவின் மகன் என்பது நாதுல்ல சகமான பதிவுகளின் மூலம் மட்டுமே தெரிகிறது. இவரது தாய் வம்சத்தின் கல்வெட்டுகள் இவரைப் பற்றி குறிப்பிடவில்லை. பொ.ச.973 தேதியிட்ட ஹர்ஷநாத் கோயில் கல்வெட்டு இவரது சகோதரர்கள் மற்றும் நான்கு மருமகன்களின் பெயரைக் குறிப்பிடுகிறது, ஆனால் இவரைக் குறிப்பிடவில்லை. இவர் சிம்மாசனத்திற்கு போட்டியாக இருந்ததாலோ அல்லது வேறு சில காரணங்களுக்காக சிம்மராஜாவுடன் இவருக்கு நல்லுறவு இல்லாததாலோ இருக்கலாம்.
சில பிற்காலக் கணக்குகள் இவரது தந்தை சிம்மராஜா என்று கூறுகின்றன. இவற்றில் 15 ஆம் நூற்றாண்டின் இலக்ன ரவுல பிரபந்தம் (புராதன பிரபந்த சங்கிரக தொகுப்பில் உள்ள இவரது புராண வாழ்க்கை வரலாறு) மற்றும் 17 ஆம் நூற்றாண்டின் வரலாற்றாசிரியர் முஹ்னோத் நைன்சியின் நைன்சி ரி கியாத் ஆகியவை அடங்கும். இலுண்டிகதேவனின் அச்சலேசுவரர் மகாதேவர் கோயில் கல்வெட்டு இவரது தந்தையை சிந்துராஜா என்று அழைக்கிறது. இருப்பினும், இந்த பதிவுகள் தவறானவை என்று புறக்கணிக்கப்படலாம். ஏனெனில் ஆரம்பகால கல்வெட்டுகள் இவரை வாக்பதிராஜாவின் மகன் என்று தெளிவாக விவரிக்கின்றன.
பின்னணி
காலவரையற்ற பயணத்தில் இவர் வீட்டை விட்டு வெளியேறியதாக இலக்ன ரவுல பிரபந்தம் கூறுகிறது. இவருடன் இவரது மனைவி மற்றும் அவரது வேலைக்காரன் மட்டுமே இருந்தனர். பயணத்தின் போது ஓய்வெடுக்க நாதுல்லாவில் உள்ள ஒரு கோவிலில் தங்க முடிவு செய்தார். பயணத்தின் போது இவருக்கு அரச ஆதரவு இல்லாததால், தனது வீட்டை விட்டு வெளியேற வேண்டிய கட்டாயம் ஏற்பட்டது என்று புராணக்கதை கூறுகிறது.
சகமான பதிவுகளின்படி, இலட்சுமணன் பதானிலிருந்து வரிகளை வசூலித்து, சித்தோர்கருக்கு கப்பம் செலுத்தினார். ஜி.ஹெச். ஓஜா மற்றும் தசரத சர்மா போன்ற வரலாற்றாசிரியர்கள் இதை ஒரு வெற்று பெருமையாக கருதுகின்றனர். ஏனெனில் இந்த இரண்டு நகரங்களும் அந்த நேரத்தில் சுதந்திரமான ஆட்சியாளர்களால் ஆளப்பட்டன. சோலாங்கி மன்னன் மூலராஜாவின் தலைநகராக பதான் இருந்தது, அதே சமயம் சித்தோர்கர் குகில ஆட்சியாளர்களான சக்திகுமாரன் மற்றும் அம்பாபிரசாத் ஆகியோரின் கட்டுப்பாட்டில் இருந்தது.
நாடோல் கோட்டையின் கட்டுமானத்தை இலட்சுமணன் கட்டினார். நாடோலில் (12 ஆம் நூற்றாண்டின் பிற்பகுதியில் உள்ள கல்வெட்டுகளில் குறிப்பிடப்பட்டுள்ள இலட்சுமண-சுவாமின் கோயிலாக இருக்கலாம்) இவரது பெயரில் ஒரு விஷ்ணு கோயிலை இவர் எழுப்பியதாகவும் கூறப்படுகிறது.
இவர் நாதுல்லாவைச் சேர்ந்த ஒரு வைசியப் பெண்ணை மணந்ததாகக் கூறப்படுகிறது. இவருக்குப் பிறகு இவரது மகன் சோஹியா என்ற சோபிதா ஆட்சிக்கு வந்தார்.
உசாத்துணை
பகுப்பு:இந்திய வரலாறு பகுப்பு:இராஜஸ்தான் வரலாறு பகுப்பு:இந்திய அரசர்கள்
ஜான்சன் (இசையமைப்பாளர்)
ஜான்சன் (Johnson, மலையாளம்: ജോൺസൺ, ஜோன்சன், 26 மார்ச் 1953 – 18 ஆகஸ்ட் 2011) ஒரு புகழ்பெற்ற மலையாள இசையமைப்பாளர்.
வாழ்க்கைச் சுருக்கம்
1953ல் திரிச்சூர் அருகே நெல்லிக்குந்நு என்ற ஊரில் இசைப்பின்னணி கொண்ட குடும்பத்தில் பிறந்தார் ஜான்ஸன். அவரது தந்தை ஒரு வங்கி ஊழியர். ஜான்ஸன் சர்ச்சில் புகழ்பெற்ற பாடகராக இருந்தார். பெண்குரலில் பாடுவதில் இருந்த திறமையால் மெல்லிசை நிகழ்ச்சிகளில் பாடும் வாய்ப்புகள் வந்தன. 1968ல் ஜான்ஸனும் அவரது நண்பர்களும் சேர்ந்து வாய்ஸ் ஆஃப் திரிச்சூர் என்ற இசைக்குழுவை உருவாக்கினார்கள். ஜான்ஸன் சிறந்த ஆர்மோனிய கலைஞர். புல்லாங்குழல், டிரம்ஸ், வயலின் போன்றவற்றையும் அவர் இசைப்பார் விரைவிலேயே மெல்லிசைக்குழு மிகவும் புகழ்பெற்றது. ஒருகட்டத்தில் அதில் ஐம்பது உறுப்பினர்கள்கூட இருந்தார்கள். அவர்களின் குழுவின் நிகழ்ச்சிகளில் பாடகர் ஜெயச்சந்திரன் வந்து பாடுவதுண்டு. ஜெயச்சந்திரன் அவரை இசையமைப்பாளர் ஜி தேவராஜனுக்கு அறிமுகம் செய்தார். 1974ல் தேவராஜன் தன்னுடன் சேர்ந்து பணியாற்ற ஜான்ஸனை சென்னைக்கு கூட்டிவந்தார். ஜான்ஸன் தேவராஜனின் இசைக்குழுவில் அக்கார்டின் வாசிக்க ஆரம்பித்தார்.நான்குவருடங்களில் ஆரவம் படத்தில் பின்னணி இசையமைப்பாளராக அறிமுகமானார்
ஜான்ஸன் அமைத்த பிரேமகீதங்கள் ஸ்வப்னம் வெறுமொரு ஸ்வப்னம் போன்ற பாடல்கள் கேரளத்தில் இன்றுவரை பெரும் புகழுடன் இருப்பவை. ஜான்சன் பத்மராஜனிடமும் நெருக்கமானவராக இருந்தார். யதார்த்தச்சித்தரிப்பும் நுட்பமான மெல்லுணர்வுகளும் கொண்ட பத்மராஜன் படங்களில் அவரது இசை உணர்ச்சிகரமான ஒரு அம்சமாக இருந்தது. பத்மராஜனின் கடைசிப்படமான ஞான் கந்தர்வன் வரை அவரது 17 படங்களில் ஜான்ஸன் பணியாற்றியிருக்கிறார். இயக்குநர் சத்யன் அந்திகாடும் ஜான்ஸனுக்கு மிக நெருக்கமானவர். அவரது 25 படங்களில் ஜான்ஸன் பணியாற்றியிருக்கிறார். கணிசமான பரதன் படங்களுக்கும் இசையமைத்தவர் அவரே
ஆனால் 1995களுக்குப் பின் அவரது இசையில் தளர்ச்சி ஏற்பட்டது. அவர் மெல்லமெல்ல ஒதுங்கிக் கொண்டார் என்றே சொல்லவேண்டும். 2000த்துக்குப் பின்னர் அவர் ஆறுவருடம் இசையமைக்கவேயில்லை. 2006ல் ஃபோட்டோகிராஃபர் என்ற படத்துக்கு இசையமைத்தார். அந்தப்படத்தின் பாடல்கள் அதே தரத்தில் இருந்தன, வெற்றியும் அடைந்தன. ஆனாலும் அவருடைய இசை வேகம் கொள்ளவில்லை
ஜான்ஸன் ஒரே ஒரு பாடல் பாடியிருக்கிறார், தமிழில். ஏ.ஆர்.ரஹ்மான் இசையமைப்பில் கண்களால் கைது செய் படத்துக்காக தீக்குருவி என்ற பாடல்.
ஜான்ஸன் 2011 ஆகஸ்ட் 18 அன்று சென்னையில் மாரடைப்பால் இறந்தார். அவர்ருக்கு ஷான், ரென் என இரு பிள்ளைகள். மனைவி ராணி.
விருதுகள்
ஜான்சன் சிறந்த இசையமைப்பாளருக்கான தேசிய விருதை 1994ல் பொந்தன்மாட என்ற படத்துக்காக பெற்றார். அடுத்த வருடம் சுகிர்தம் படத்துக்காக மீண்டும் தேசியவிருது பெற்றார். சிறந்த இசையமைப்புக்காக ஓர்மைக்காய் [1982] வடக்கு நோக்கி யந்திரம், மழவில் காவடி [1989]   அங்கினெ ஓரு அவதிக்காலத்து [1999] ஆகிய படங்களுக்காக மூன்றுமுறை கேரள அரசு விருது பெற்றார். பின்னணி இசைக்காக சதயம் [1992] சல்லாபம் [1996] ஆகியபடங்களுக்காக கேரள அரசு விருது கிடைத்தது. 2006ல் மாத்ருபூமி விருது போட்டோகிராபர் படத்துக்காக கொடுக்கப்பட்டது
பங்களிப்பு
ஜான்ஸனின் முக்கியமான பங்களிப்பு பின்னணி இசைக்கோர்ப்பிலேயே என்று விமர்சகர்கள் சொல்கிறார்கள். மலையாளத்தில் உருவாகிவந்த புதிய அலை திரைப்படங்களுக்கு பொருத்தமான மென்மையான, மௌனம் நிறைந்த இசையை அவர் அளித்தார். படத்தை விளக்கவோ மிகையாக்கவோ முயலாமல் மெல்லிய உணர்ச்சிகர இணைப்பை மட்டுமே அளிக்கக்கூடியது அவரது பின்னணி இசை.
ஜான்ஸனின் புகழ்பெற்ற மெட்டுகள் ஆடிவா காற்றே பாடிவா காற்றே ஆயிரம் பூக்கள் நுள்ளி வா, மெல்லெ மெல்லெ முகபடம் தெல்லொதுக்கி அல்லியாம்பல் பூவினே தொட்டுணர்த்தி , கோபிகே நின் விரல் தும்புரு மீட்டி , ஸ்வர்ணமுகிலே ஸ்வர்ண முகிலே ஸ்வப்னம் காணாறுண்டோ? , தங்கத்தோணி தென் மலயோரம் கண்டே’    ’ஸ்யாமாம்பரம்’
பகுப்பு:மலையாள நபர்கள் பகுப்பு:2011 இறப்புகள் பகுப்பு:1953 பிறப்புகள்
உருளைக் கிழங்கு
உருளைக் கிழங்கு (potato) சோலானம் டியூபரோசம் (solanum tuberosum) என்னும் செடியின் வேரில் இருந்து பெறும் மாவுப்பொருள் நிறைந்த, சமையலில் பயன்படும், ஒருவகைக் கிழங்காகும். உருளைக் கிழங்குத் தாவரம் நிழற்செடி (nightshade) குடும்பத்தைச் சேர்ந்தது. அரிசி, கோதுமை, சோளம் ஆகியவற்றுக்கு அடுத்தபடியாக உலகில் நான்காவதாக அதிகம் பயிர் செய்யப்படும் செடியினமாகும். இன்றைய பெரு நாட்டுப் பகுதியே உருளைக் கிழங்கின் தாயகம் எனப்படுகிறது அங்கிருந்து 1536 இல் ஐரோப்பாவில் அறிமுகப்படுத்தப்பட்டு ஐரோப்பிய கடல் பயணிகள் வழியாக ஆசியா மற்றும் பிற பகுதிகளுக்கும் சென்றது. ஆண்டீய மலைப் பகுதிகளில் ஆயிரத்திற்கும் மேலான வெவ்வேறு வகை உருளைக்கிழங்குகள் விளைகின்றன. ஒரே பள்ளத்தாக்கிலும் கூட 100 வகையான உருளைக்கிழங்குகள் விளைகின்றன. .
முதலில் பெரு நாட்டில் தொடங்கி இருந்தாலும் இன்று பயிராகும் உருளைக்கிழங்கில் 99% சிலி நாட்டின் தெற்கு-நடுப் பகுதிகளில் இருந்து வந்த வகையே ஆகும். ஐரோப்பாவில் அறிமுகப் படுத்தப்பட்டபின் உருளைக்கிழங்கு அடிப்படை உணவு வகைகளில் ஒன்றாக மாறியது. ஆனால் உருளைக்கிழங்கில் பல வகைகள் இல்லாமல் ஒரே வகை பயிரிடப்பட்டதால் நோயால் தாக்குண்டது. 1845 இல் பூஞ்சைக் காளான் போன்ற, மெல்லிழைகள் நிறைந்த, ஒற்றை உயிரணு உயிரினமாகிய ஃவைட்டோஃவ்த்தோரா இன்ஃவெசுடான்சு (Phytophthora infestans) என்னும் ஒன்றால் ஏற்படும் ஒரு கொள்ளை நோயால் பெரிய அளவில் உருளைக்கிழங்கு பயிர்கள் தாக்குற்றுப் பரவி, மேற்கு அயர்லாந்தில் பெரும் பஞ்சம் ஏற்பட நேர்ந்தது சோவியத் ஒன்றியம் பிரிந்த பின்னர் உருளைக்கிழங்கு விளைச்சலில் சீனா முதலிடத்திலும் இந்தியா இரண்டாம் இடத்திலும் உள்ளன.
பண்புகள்
உருளையானது பல்லாண்டு வாழ்கின்ற (Perennial) பூண்டுத் (Herbaceous) தாவரமாகும். இவற்றின் தரைகீழ் கிளைகளின் பருத்த நுனிப்பகுதி கிழங்கு ஆகும்.
வெட்டுப்புழுக்கள்
இது உருளைக்கிழங்குப் பயிரில் 5 முதல் 10 சதம் வரை சேதத்தை ஏற்படுத்தும். இப்புழுக்கள் எல்லாப் பருவத்திலும் தோன்றும். இப்புழு கிழங்குகளில் துளைபோட்டு மாவுப் பகுதியை உண்கிறது. இதனால் தாக்கப்பட்ட கிழங்கில் பெரிய குழிகள் உண்டாகி, நாளடைவில் கிழங்கு அழுகிவிடும்.
அசுவினிப்பூக்கள்
கட்டுப்படுத்த மீதைல் டெமட்டான் அல்லது டைமீத்தோயேட் 2 மில்லி மருந்தை ஒரு லிட்டர் நீரில் கலந்து தெளிக்கவேண்டும்.
நூற்புழுக்கள்
உருளைக்கிழங்கு இனத்தைச் சாராத பயிர் வகைகளனா கோதுமை, மக்காச்சோளம், பீன்ஸ் போன்ற பயிர்களைப் பயிரிடவேண்டும். அல்லது காய்கறிப் பயிர்களான முட்டைக்கோசு, பூக்கோசு, கேரட், முள்ளங்கி, அவரை வகைகள் முதலிய பயிர்களைப் பயிரிட்டு பயிர் சுழற்சி செய்யவேண்டும்.
நோய்கள்
உருளைக்கிழங்கில் முன் இலைக்கருகல், பின் இலைக்கருகல், பழுப்பு நிற அழுகல், உருளைக்கிழங்கு வைரஸ் மற்றும் இலைச்சுருள் வைரஸ் போன்றவை முக்கியமான நோய்களாகும்.
உருளைக்கிழங்கு அந்துப்பூச்சி
புதிய கிழங்குகளை நடவு செய்யும் போது நன்கு ஆழமாக நடுதல் வேண்டும். மேலும் தாய் அந்துப்பூச்சிகளை இனக்கவர்ச்சி கொண்டு கவர்ந்து அழிக்கலாம். இலையில் ஏற்படும் சேதாரங்களைத் தடுக்க வேப்பங்கொட்டைச்சாறு 5 சதவிகிதம் (அ) குயினால்பாஸ் 2 மில்லியினை ஒரு லிட்டர் தண்ணீரில் கலந்து தெளிக்கவேண்டும். நடவுக்கு பயன்படுத்தப்படும் விதைக் கிழங்கினைக குயினால்பாஸ் ஒரு கிலோவினை 100 கிலோ கிழங்கு என்ற அளவில் கலந்து நடவு செய்யவேண்டும்.
முன் இலைக்கருகல் (பூசண நோய்)
கிழங்கை நடவு செய்த பின் மூன்றிலிருந்து நான்கு வாரங்களுக்குப் பின் இந்நோய் தொன்றுகிறது. இலைகளில் வெளிர் பழுப்பு நிறமடைய புள்ளிகள் தோன்றும். பின்பு இப்புள்ளிகளில் வட்டவடிவமான வளையங்கள் தோன்றும். பாதிக்கப்பட்ட இலைகள் காய்ந்து உதிர்ந்துவிடும். இந்நோய் மண்மூலம் பரவுகிறது. இதைக் கட்டுப்படுத்த பயிர்ச்சுழற்சி செய்வதோடு தோட்டத்தையும் சுத்தமாக வைத்திருக்கவேண்டும். நோய் தாக்கி காய்ந்து போன இலைகளைச் சேகரித்து எரித்துவிடவேண்டும். நடவு செய்த 45,68 மற்றும் 75 வது நாட்களில் மான்கோசெப் அல்லது குளோரோதலோனின் என்ற மருந்தை எக்டருக்கு ஒரு கிலோ என்ற விகிதத்தில் தெளித்தும் இந்நோயைக் கட்டுப்படுத்தலாம்.
பின் இலைக்கருகல்
உருளைக்கிழங்கில் தோன்றக்கூடிய அனைத்து நோய்களிலும் மிக முக்கியமானது பின் இலைக்கருகல் நோயாகும். சிறிய பழுப்பு நிறமுடைய நீர் கசியும் புள்ளிகள் இலைகளில் தோன்றுவது இந்நோயின் முதல் அறிகுறியாகும். மழையும் வெயிலிலும் மாறிமாறி இருக்கும்போது இப்புள்ளிகள் கருப்பு நிறமாக மாறி, இலைகள் அழுகிவிடும். பாதிக்கப்பட்ட இலைகளின் பின்புறத்தில் இப்பூசணம் வெள்ளை நிறத்தில் காணப்படும். இப்பூசணம் கிழங்குகளையும் தாக்குகின்றது. நோய் தாக்கப்பட்ட கிழங்கின் மூலம் இந்நோய் பரவுகிறது. எனவே இந்நோயைக் கட்டுப்படுத்த நோய் தாக்காத கிழங்கை நடவுசெய்யவேண்டும். தரையுடன் மூடிய படர் கிளைகளை நீக்கவேண்டும். நோய் தாக்கி கீழே விழுந்த இலைகளைச் சேகரித்து எரித்துவிடவேண்டும். முன் இலைக்கருகலைக் கட்டுப்படுத்தப் பயன்படுத்தும் மான்கோசெப் அல்லது குளோரோதலோனில் என்ற மருந்தை எக்டருக்கு ஒரு கிலோ என்ற விகிதத்தல் நீரில் கலந்து நடவு செய்த 45,68 மற்றும் 75வது நாட்களில் தெளிக்கவேண்டும். இந்நோய்க்கு எதிர்ப்பத் திற்ன கொண்ட குப்ரிஜோதி, குப்ரிமலர் மற்றும் குப்ரிதங்கம் ஆகிய இரகங்களைப் பயிரிடவேண்டும்.
பழுப்புநிற அழுகல் (பாக்டீரியா) நோய்
இளஞ்செடிகள் உடனடியாக வாடுவதும், இலைகள் பழுப்புநிறமடைந்து தளர்ச்சியுற்றுத் தொங்குவதும் இந்நோயின் அறிகுறிகளாகும். நோய் முற்றிய நிலையில் செடிகள் வாடிக் காய்ந்துவிடும். தண்டின் உட்பகுதியில் பழுப்பு அல்லது கருப்பு நிறமாக மாறிவிடும். நோய் தாக்கப்பட்ட கிழங்கை வெட்டிப் பார்க்கும் போது கிழங்கின் ஓரத்தில் பழுப்பு நிறமுடைய வளையம் காணப்படும். இதனைத் தொடர்ந்து இக்கிழங்குகள் அழுகிவிடும். வடிகால் வசதி இல்லாத இடங்களில் இந்நோயின் தாக்குதல் அதிகமாகக் காணப்படும். இந்நோயைக் கட்டுப்படுத்த இரண்டிலிருந்து மூன்று ஆண்டுகளுக்குப் பயிர்சுழற்சியைக் கடைப்பிடிக்கவேண்டும். நோய் தாக்காத கிழங்கை நடவு செய்ய வேண்டும். நோய் தாக்கப்பட்ட செடிகளைப் பிடுங்கி அழித்துவிடவேண்டும்.
மொசைக் நோய்
மொசைக் என்பது ஒரு வகையான வைரஸ் நோய் ஆகும். இந்நோயின் அறிகுறிகளாக இலையில் பச்சையத்திற்கு இடையே மஞ்சள் நிறக் கோடுகள் மற்றும் மஞ்சள் நிறத் திட்டுக்கள் காணப்படும். இதில் பாதிக்கப்பட்ட செடி மற்ற செடிகளுடன் உரசும் போது உருளைக்கிழங்கு வைரஸ் அசுவினி மூலம் பரவுகிறது.
இலைச்சுருள் நோய்
இந்நோயினால் பாதிக்கப்பட்ட செடிகளின் அடிப்பகுதியில் உள்ள இலைகள் மேல்நோக்கிச் சுருண்டுவிடும். பாதிக்கப்பட்ட செடிகளின் வளர்ச்சி குன்றி வெளரி நிறமாகத் தோன்றும். இந்த வைரசும் அசுவினி மூலம் பரவுகிறது.
மண் மற்றும் தட்பவெப்பநிலை
உருளைக்கிழங்கை வளமுள்ள எல்லா மண்ணிலும் பயிரிடலாம். களர் உவர் நிலங்கள் ஏற்றவையல்ல. மிகுதியான நிறமக்கு நிறைந்த இருபொறை நிலங்கள் ஏற்றவை. களிமண் பூமியைத் தவிர்க்கவேண்டும். வடிகால் வசதியுள்ள நிலங்கள் ஏற்றவை. குளரி மற்றும் மித வெப்பப் பகுதிகளில் பயிரிடலாம். மண்ணின் கார அமிலத்தன்மை 4.8 முதல் 5.4 வரை ஒர் ஆண்டிற்கு 1200 முதல் 2000 மில்லி மீட்டர் வரை மழை பெறும் பகுதிகளில் இதனைப் பயிரிடலாம்.
நிலம் தயாரித்தல்
நிலத்தை நன்றாகக் கொத்தி, பண்படுத்தி 45 செ.மீ இடைவெளியில் பார் பிடிக்கவேண்டும். மலைப் பகுதிகளில் 1.4 மீட்டர் அளவில் உள்நோக்கி சாய்ந்தவாறு சாய்வுத்தளம் அமைக்கவேண்டும். வடிகாலுக்கு வாய்க்கால்கள் அமைக்க வேண்டும்.
விதைத்தல்
எக்டருக்கு 3000-3500 கிலோ கிழங்குகள் விதைக்க வேண்டும்.உருளைக் கிழங்கு சாகுபடியில் விதைத் தயாரிப்பு முக்கியமாக கவனிக்கவேண்டும். புதிய கிழங்குகள் முளைக்காது, ஆகவே முளைப்புத் தன்மையை ஏற்படுத்த கார்பன்-டை-சல்பைடு என்னும் மருந்தை 100 கிலோ கிழங்குக்கு 30 கிராம் என்ற அளவில் பயன்படுத்தவேண்டும். கிழங்கு களை குவியலாக்கி குவியலின் மேல் ஒரு அகன்ற தட்டில் மருந்தை ஊற்றி பாலித்தீன் தாளினால் மூடிவிடவேண்டும். கிழங்குகளில் முளை வந்தவுடன், நடவுக்குப் பயன்படுத்தவேண்டும். நிலத்தின் சாய்தளத்தைப் பொறுத்து செடிக்கு செடி 15-20 செ.மீ இடைவெளியில் முளைவந்த கிழங்குகளை நடவேண்டும்.
நீர் நிர்வாகம்
நடவுக்குப் பின்னர் 10 நாட்களுக்கு ஒரு முறையும், பிறகு வாரம் ஒரு முறையும் நீர்ப்பாய்ச்ச வேண்டும்.
ஒருங்கிணைந்த ஊட்டச்சத்து மேலாண்மை
ஓர் எக்டருக்கு அடியுரமாக 15 டன் மக்கிய தொழு உரம், 2 கிலோ அசோஸ்பைரில்லம் அல்லது பாஸ்போபாக்டீரியம், 60 கிலோ தழைச்சத்து, 120 கிலோ மணிச்சத்து, 60 கிலோ சாம்பல் சத்து கொடுக்கக் கூடிய இராசயன் உரங்களை அடியுரமாக இடவேண்டும். இதனுடன் எக்டருக்கு 60 கிலோ மக்னீசியம் சல்பேட்டையும் அடியுரமாக இடவேண்டும். பிறகு விதைத்த 30 நாட்கள் கழித்து 60 கிலோ தழைச்சத்து, 120 கிலோ மணிச்சத்து 60 கிலோ சாம்பல் சத்து கொடுக்கக்கூடிய இராசயன உரங்களை மேலுரமாக இட்டு மண் அணைக்கவேண்டும்.
மகசூல்
எக்டருக்கு 120 நாட்களில் 15-20 டன் கிழங்குகள். மகசூல் கிடைக்கும்.
வகைகள்
குப்ரி ஜோதி, குப்ரி முத்து, குப்ரி சொர்ணா, குப்ரி தங்கம், குப்ரி மலர் மற்றும் குப்ரி சோகா, குப்ரி கிரிராஜ், எப் எல் 2027 (FL 2027)
படத்தொகுப்பு
thumb|உருளைக்கிழங்கு வறுசீவல் 200px|பூக்கள் 200px|செடி 200px|விளை நிலம்
குறிப்புகளும் மேற்கோள்களும்
பகுப்பு:கிழங்குகள்
ஜெர்த்தே
ஜெர்த்தே அல்லது செர்த்தே; (ஆங்கிலம்: Jerteh; அல்லது Jertih மலாய்: Bandar Jerteh) என்பது மலேசியா, திராங்கானு மாநிலத்தில், பெசுட் மாவட்டத்தில் (Besut District) உள்ள நகரம். திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து 90 கி.மீ. கி.மீ.; கோலா பெசுட் நகரில் இருந்து 15 கி.மீ. தொலைவில் உள்ளது.
இந்த நகரம் கிளாந்தான் மாநில எல்லைக்கு அருகில் உள்ளது. கம்போங் லாவில் (Kampong La) அமைந்துள்ள உலு பெசுட் (Hulu Besut) மற்றும் ஆயர் பனாஸ் லா (Air Panas La) ஆகிய சுற்றுலா இடங்களில் இருந்து சுமார் 21 கி.மீ. தொலைவில் உள்ள தெம்பாக்கா அருவிக்கு (Lata Tembakah) செல்ல விரும்பும் சுற்றுலாப் பயணிகளுக்கு இந்த ஜெர்த்தே நகரம் ஒரு நிறுத்துமிடமாக மாறியுள்ளது.
பொது
பெசுட் மாவட்டத்தின் தலைநகரம் கம்போங் ராஜா நகரம் (Kampung Raja),. இருப்பினும் பெசுட் மாவட்டத்தின் ஜெர்த்தே நகரம், கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது.
ஜெர்த்தே நகரத்திற்கு அருகில் உள்ள மற்றொரு முக்கிய நகரம் மீன்பிடித் துறைமுகமான கோலா பெசுட் (Kuala Besut). தவிர சாபி (Jabi), அப்பால் (Apal), பாசிர் அகார் (Pasir Akar) மற்றும் தெம்பிலா (Tembila) போன்ற பிற சிறிய நகரங்களும் கிராமங்களும் இந்த ஜெர்த்தே நகரத்திற்கு அருகில் உள்ளன.
ஜெர்த்தே நகரத்திற்கு கிழக்கில் தென் சீனக்கடல்; வடக்கிலும் மேற்கிலும் கிளாந்தான் மாநிலம் எல்லைகளாக உள்ளன. இந்த நகரம்ம் திராங்கானு மாநிலத்தின் வடக்கு நுழைவாயிலாகவும் அமைகின்றது.
திராங்கானு மலாய் மொழி
ஜெர்த்தே நகரத்தில் உள்ள பெரும்பாலான மலாய்க்காரர்கள், திராங்கானிய அடையாளத்தை விட (Terengganuan identity) கிளந்தானிய அடையாளத்துடன் (Kelantanese identity) தங்களை அடையாளப்படுத்திக் கொள்கிறார்கள். திராங்கானு மலாய் மொழிக்குப் (Terengganu Malay) பதிலாக அவர்கள் கிளாந்தான்-பட்டாணி மலாய் மொழியை (Kelantanese Malay) பேச முனைகிறார்கள்.
ஜெர்த்தே நகரத்தில் வாழும் சீன மக்களைப் பொறுத்த வரையில், இவர்கள் ஜெர்த்தே நகருக்கு அருகில்தான் அதிக அளவில் வாழ்கின்றனர். நகர்ப்புறத்தை மையமாகக் கொண்டுள்ளனர்.
ஐரோப்பா
thumb|250px|உலக வரைபடத்தில் ஐரோப்பாவின் அமைவிடம் thumb|250px|அரசியல் வரைபடம்
ஐரோப்பா கண்டம் யுரேசியாவின் மேற்குப்பகுதியில் அமைந்துள்ளது. இது புவியியல் அமைப்பின் படி ஒரு தீபகற்பமாகும். இதன் எல்லைகளாக வடக்கே ஆர்க்டிக் பெருங்கடலும் மேற்கே அட்லாண்டிக் பெருங்கடலும் தெற்கே மத்தியதரைக் கடலும் கிழக்கே கருங்கடலும் உள்ளன. ஐரோப்பாக் கண்டம், பொருளாதார வகையில் பிற கண்டங்களைக் காட்டிலும் வளர்ச்சியடைந்த பகுதியாகும். ஐரோப்பாவின் கிரீசு நாடே மேற்கத்திய பண்பாட்டின் பிறப்பிடமாகக் கருதப்படுகிறது.
ஐரோப்பா கண்டமானது, 10,180,000 ச.கி;மீகள் பரப்பளவைக் கொண்டது. இது உலகின் ஏழு கண்டங்களில் பரப்பளவின் அளவில், இரண்டாவது சிறிய கண்டமாகும். இது உலகின் மொத்த பரப்பளவில் 2% மற்றும் உலகின் நிலப்பரப்பளவில் 6.8 % ஆகும். உருசியா நாடு ஐரோப்பா கண்டத்தில் மிகப்பெரிய நாடாகும். வத்திக்கான் நகர் மிகச் சிறிய நாடாகும். மக்கள் தொகை பரவலில் ஆசியா, ஆப்பிரிக்கா விற்கு அடுத்தபடியாக மூன்றாவது இடத்தில் ஐரோப்பா காணப்படுகிறது. ஐரோப்பாவில் மொத்த மக்கள் தொகை 731 மில்லியன் (கிட்டதட்ட 73 கோடிகள்), இது உலகின் மொத்த மக்கள் தொகையில் 11% ஆகும். ஆனால் ஐக்கிய நாடுகளின் கணிப்பின்படி இதன் மக்கள் தொகை 2050ல் 7% குறைய வாய்ப்புள்ளது.
ஐரோப்பாவின் ஆளுமை
16ஆம் நூற்றாண்டின் ஆரம்பத்திலிருந்து உலக நிகழ்வுகள் மற்றும் அதன் போக்கை நிர்ணயிக்கும் முக்கிய சக்தியாக ஐரோப்பா விளங்கி வருகின்றது. 17ம் நூற்றாண்டு முதல் 20ம் நூற்றாண்டு வரை ஐரோப்பிய நாடுகளான பிரித்தானியா, பிரான்சு, ஸ்பெயின், போர்த்துக்கல் என்பன உலகின் முக்கியமான கடல்வழிப் பாதைகளைக் கண்டறிந்தனர். முக்கிய இடங்களில் கால்வாய்களையும் அமைத்தனர் அதே போலப் பல தொழில்நுட்ப கண்டுபிடிப்புகளும் ஐரோப்பாவில் நிகழ்ந்தன. இதன் விளைவாகப் பல நாடுகளைப் பிடிக்கும் ஆவலில் ஆப்பிரிக்கா, ஆசியா, அமெரிக்கா மற்றும் ஆஸ்திரேலியா கண்டங்களிலுள்ள நாடுகளைக் குடியேற்ற நாடுகளாக்கித் தமது ஆளுமையின் கீழ் கொண்டு வந்தனர். 20ம் நூற்றாண்டில் நிகழ்ந்த இரு உலகப்போர்கள் பெரும்பாலும் ஐரோப்பிய நாடுகளிடையே நடந்தது. இந்தப் பாதிப்பின் விளைவாக ஐரோப்பாவின் உலக ஆளுமை இக்காலகட்டத்தில் வீழ்ந்தது. 20ம்நூற்றாண்டின் நடுப்பகுதியிலிருந்து சோவியத் ஒன்றியம் மற்றும் ஐக்கிய அமெரிக்க நாடுகள் முன்னணிச் சக்திகளாக வளர்ந்தன. பனிப்போர்க் காலத்தில் ஐரோப்பிய நாடுகள் இரண்டு பிரிவுகளாகப் பிரிந்திருந்தன. மேற்கு ஐரோப்பிய நாடுகள் ஐக்கிய அமெரிக்காவின் தலைமையிலான "நேட்டோ" எனப்படும் "வட அத்திலாந்திக் ஒப்பந்த அமைப்பிலும்", கிழக்கு ஐரோப்பிய நாடுகள் சேவியத் ஒன்றியத்தின் தலைமையிலான "வார்சோ ஒப்பந்த" அடிப்படையிலான அணியிலும் இருந்தன. 1991 ல் சோவியத் ஒன்றியம் கலைக்கப்பட்ட காலகட்டத்தில் ஐரோப்பிய ஒன்றியம் உருவாக்கப்பட்டு முன்னணிச் சக்தியாக வளர்ந்து வருகிறது. இது,முன்னைய வார்சோ ஒப்பந்தநாடுகள்பலவற்றையும்இணைத்துக்கொண்டு விரிவடைந்து வருகிறது.
வரைவிலக்கணம்
கிறித்தவ-இலத்தீன் பண்பாட்டின் அடிப்படையிலும், செருமானிய மரபுகளின் அடிப்படையிலும் 8ஆம் நூற்றாண்டில் உருவான பண்பாட்டுக் கூட்டான இலத்தீன்-கிறித்தவ உலகமே ஐரோப்பா என்பது அதற்கான பண்பாட்டு வரைவிலக்கணம். இது பைசன்டியம், இசுலாம் என்பவற்றுக்குப் புறம்பாக வடக்கு ஐபீரியா, பிரித்தானியத் தீவுகள், பிரான்சு,கிறித்தவமாக்கப்பட்ட மேற்கு செருமனி, அல்பைன் பகுதிகள், வடக்கு இத்தாலி, நடு இத்தாலி என்பவற்றை உள்ளடக்கியது. இந்தக் கருத்துரு "கரோலிங்கிய மறுமலர்ச்சி"யின் நீடித்திருக்கும் மரபுரிமைகளுள் ஒன்று ஆகும். புவியியல் அடிப்படையிலும் பண்பாட்டுஅடிப்படையிலுமான இந்தப் பிரிப்பு முறைபிந்திய நடுக்காலம் வரை தொடர்ந்தது. கண்டுபிடிப்புக் காலத்தில் இதன் சரியான தன்மை பற்றிக் கேள்வி எழுந்தது. ஐரோப்பாவின் எல்லைகளை வரையறுக்கும் பிரச்சினை 1730 ஆம் ஆண்டில் தீர்க்கப்பட்டது.சுவீடியப்புவியியலாளரும் நிலப்பட வரைவாளருமான இசுட்ரகலன்பர்க் (Strahlenberg) என்பவர் ஆறுகளுக்குப் பதிலாக ஊரல் மலைகளைக் கிழக்கு எல்லையாகக் கொள்ள வேண்டும் என முன்மொழிந்தார். இது உருசியாவிலும், ஐரோப்பாவிலும் ஆதரவு பெற்றது.
தற்காலப் புவியியலாளர்கள் ஐரோப்பாவை யூரேசியாவின் மேற்கு அந்தலையில் உள்ள தீவக்குறை என வரையறுக்கின்றனர். இதன் வடக்கிலும், மேற்கிலும், தெற்கிலும் பெரிய நீர்ப்பரப்புகள் உள்ளன. ஊரல் மலை, ஊரல் ஆறு, காசுப்பியன் கடல் என்பன இதன் கிழக்கு எல்லைகளாக விளங்குகின்றன. தென்கிழக்கில் காக்கசசு மலைகள், கருங்கடல், கருங்கடலையும் நடுநிலக் கடலையும் இணைக்கும் நீர்வழிகள் என்பன எல்லைகளாக உள்ளன. சமூக-அரசியல் வேறுபாடுகள், பண்பாட்டு வேறுபாடுகள் என்பன காரணமாக ஐரோப்பாவின் எல்லைகள் தொடர்பாக வேறுபட்ட விளக்கங்கள் உள்ளன. எடுத்துக்காட்டாக, சைப்பிரசு ஏறத்தாழ அனத்தோலியா (அல்லது சின்ன ஆசியா) ஆகும். ஆனால் அது இப்போது ஐரோப்பாவின் ஒரு பகுதியாகக் கொள்ளப்படுவதுடன், ஐரோப்பிய ஒன்றியத்திலும் உறுப்பு நாடாக உள்ளது. இது போலவே, இப்போது ஐரோப்பாவில் உள்ளதாகக் கருதப்படும் மால்ட்டா, பல நூற்றாண்டுகளாக வடக்கு ஆப்பிரிக்காவின் ஒரு பகுதியாக இருந்துள்ளது. ஐசுலாந்து, வட அமெரிக்காவின் கிரீன்லாந்துக்கு அண்மையில் இருந்தபோதும் அதுவும் ஐரோப்பாவின் பகுதியாகவே இப்போது உள்ளது.
சிலவேளைகளில், ஐரோப்பா என்னும் சொல் குறுகிய புவியரசியல் நோக்கில் ஐரோப்பிய ஒன்றிய நாடுகளையோ அல்லது பண்பாட்டு அடிப்படையிலான ஒரு உட்குழு நாடுகளை மட்டுமோ குறிக்கப்பயன்படுவதுண்டு. ஆனால், ஐரோப்பிய அவையில் 47 நாடுகள் இருந்தாலும், அவற்றில் 27 நாடுகள் மட்டுமே ஐரோப்பிய ஒன்றியத்தில் உள்ளன. அத்தோடு, அயர்லாந்து, ஐக்கிய இராச்சியம், வட அத்திலாந்திய மற்றும் நடுநிலக்கடல் தீவுகள், சில சமயங்களில் இசுக்கன்டினேவிய நாடுகள் ஆகியவற்றில், ஐரோப்பியத் தலை நிலத்தை வெறுமனே "ஐரோப்பா" என்றும் "கண்டம்" என்றும் அழைப்பது வழக்கமாக உள்ளது.
வெளி இணைப்புகள்
Historical Maps
பகுப்பு:கண்டங்கள்
என். சங்கரய்யா
'''என். சங்கரய்யா''' நூற்றாண்டு கண்ட சுதந்திர போராட்ட வீரரும், இந்திய கம்யூனிஸ்ட் கட்சியின் (மார்க்சிஸ்ட்) தமிழ்நாடு‍ மாநிலக்குழுவின் 15 ஆவது‍ மாநிலச் செயலாளராகவும், இந்திய பொதுவுடைமை இயக்கத்தின் மூத்த தலைவரும் ஆவார். மாணவப் பருவத்திலேயே கம்யூனிஸ்ட் கட்சியில் சேர்ந்து போலீசாரின் தடியடிகள், தலைமறைவு வாழ்க்கை மற்றும் போராட்டங்களில் பங்கேற்றவர். இந்திய கம்யூனிஸ்ட் கட்சி (மார்‌க்சிஸ்ட்) உருவான போது‍ இருந்த 36 தலைவர்களில் என்.சங்கரய்யாவும் ஒருவர்.
கல்லூரி வாழ்க்கை
இடைநிலை படிப்பிற்காக மதுரை அமெரிக்கன் கல்லூரியில் 1937 ஆம் ஆண்டில் சேர்ந்தார். வரலாறு‍ பிரதான பாடமாகும். அமெரிக்கன் கல்லூரியின் பரிமேலழகர் தமிழ்க்கழகத்தின் இணைச் செயலாளராகவும் தேர்ந்தெடுக்கப்பட்டார்.
மதுரை மாணவர் சங்கம்
1938 ஆம் ஆண்டில் சென்னை மற்றும் அண்ணாமலைப் பல்கலைக் கழகங்களில் சென்னை மாணவர் சங்கம் (Madras Student Organization) அமைக்கப்பட்டு‍ சுதந்திரப் போரட்டத்தில் ஈடுபட்டு‍ வந்தனர். இதேபோல் மதுரையிலும் மதுரை மாணவர் சங்கம் உருவாக்கப்பட்டது. அதன் செயலாளராக என்.சங்கரய்யா தேர்ந்தெடுக்கப்பட்டார்.
பொதுவுடைமை இயக்கத்தில்
1940 ஆம் ஆண்டு‍ ஜனவரி மாதத்தில் மதுரையில் கம்யூனிஸ்ட் கட்சியின் முதல் கிளை உருவாக்கப்பட்டது. அந்தக் கிளையில் காங்கிரஸ் சோசலிஸ் கட்சியைச் சேர்ந்தவர்கள் ஏ.செல்லயா, எஸ்.குருசாமி மற்றும் கே.பி.ஜானகி, எம்.ஆர்.எஸ்.மணி, எம்.எஸ்.எஸ்.மணி, எம்.ரத்தினம், என்.சங்கரய்யா உள்ளிட்ட 9 பேர் உறுப்பினர்கள் ஆவர்.
1957 & 1962 ஆம் ஆண்டுகளில் நடைபெற்ற இந்தியப் பொதுத் தேர்தல்களில் இவர் மதுரை கிழக்குத் தொகுதியில் போட்டியிட்டு வெற்றி இழந்தார். 1967ல் நடந்த சட்டமன்றத் தேர்தலில் போட்டியிட்ட சங்கரய்யா, மதுரை மேற்குத் தொகுதியிலிருந்து வெற்றி பெற்றார். இவர் 1977 மற்றும் 1980 ஆம் ஆண்டுகளில் நடைபெற்ற சட்டமன்றத் தேர்தல்களில் மதுரை கிழக்குத் தொகுதியிலிருந்து தேர்வுசெய்யப்பட்டார். 1986 ஆம் ஆண்டில் கல்கத்தாவில் நடந்த மார்க்சிஸ்ட் கம்யூனிஸ்ட் கட்சியின் 12வது மாநாட்டில் கட்சியின் இவர் மத்தியகுழுவிற்குத் தேர்வுசெய்யப்பட்டார். அப்போதிலிருந்து தொடர்ந்து மத்தியகுழுவில் இருந்து வருகிறார். 1995 இல் கடலூரில் நடந்த மார்க்சிஸ்ட் கம்யூனிஸ்ட் கட்சியின் மாநில மாநாட்டில், என்.சங்கரய்யா கட்சியின் தமிழ்நாடு மாநிலச் செயலராகத் தேர்வு செய்யப்பட்டார். 2002 ஆம் ஆண்டு பிப்ரவரி வரை அவர் அந்தப் பொறுப்பில் இருந்தார். 1982 முதல் 1991 வரை விவசாயிகள் சங்கத்தின் மாநிலத் தலைவராகவும் பணியாற்றியிருக்கிறார்.
தகைசால் தமிழர் விருது
சென்னையில் 15 ஆகத்து 2021 அன்று நடைபெற்ற இந்திய விடுதலை நாள் விழாவில் தமிழ்நாடு அரசின் 'தகைசால் தமிழர்' விருது, முதல் முறையாக சங்கரய்யாவுக்கு வழங்கப்பட்டது.
வெளியிணைப்புகள்
பகுப்பு:தமிழ் பொதுவுடமைவாதிகள் பகுப்பு:தமிழக அரசியல்வாதிகள் பகுப்பு:இந்திய விடுதலைப் போராட்ட வீரர்கள் பகுப்பு:1922 பிறப்புகள் பகுப்பு:வாழும் நபர்கள் பகுப்பு:மதுரை அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:இந்திய அரசியல்வாதிகள் பகுப்பு:தூத்துக்குடி மாவட்ட நபர்கள்
திருச்செங்கோடு கைலாசநாதர் கோயில்
திருச்செங்கோடு கைலாசநாதர் கோயில் திருச்செங்கோட்டில் அமைந்துள்ள சிவன் கோயிலாகும். இது திருஞானசம்பந்தரால் தேவாரம் பாடல்பெற்ற சிவத்தலமாகும். மூலவர் கைலாசநாதர் லிங்க வடிவிலுள்ளார். அம்மன் பெயர் ஏலவார் குழலம்மை. திருச்செங்கோடு அர்த்தநாரீசுவரர் கோயிலைச் சேர்ந்த ஐந்து துணைக்கோயில்களில் இதுவும் ஒன்று.
அமைவிடம்
கைலாசநாதர் கோயில் தமிழ்நாட்டில், நாமக்கல் மாவட்டத்தின் திருச்செங்கோட்டில் அமைந்துள்ளது. இக்கோயில் ஈரோட்டிலிருந்து 20 கிமீ தொலைவிலும் சேலத்திலிருந்து 45 கிமீ தொலைவிலும் அமைந்துள்ளது.
அஞ்சல் முகவரி: கைலாசநாதர் கோயில், திருச்செங்கோடு, நாமக்கல் மாவட்டம். அஞ்சல் குறியீட்டு எண்: 637211.